**D I S P O Z I Ţ I A**

**Nr. 247 din 25 mai 2021**

**privind constituirea Comisiei de evaluare a ofertelor pentru atribuirea contractului de achiziție publică având ca obiect** **«** ***”Modernizare și reabilitare drum județean DJ 107 M Luna de Sus – Băișoara – Buru – lim. Jud. Alba, km 0+000 - km 42+000”* în cadrul proiectului SMIS 125105»**

Preşedintele Consiliului Judeţean Cluj,

Având în vedere Referatul întocmit de către Direcţia Dezvoltare şi Investiţii, având nr. 18644/24.05.2021, privind constituirea Comisiei de evaluare a ofertelor pentru atribuirea contractului de achiziție publică având ca obiect: « ”*Modernizare și reabilitare drum județean DJ 107 M Luna de Sus – Băișoara – Buru – lim. Jud. Alba, km 0+000 - km 42+000*” în cadrul proiectului SMIS 125105»;

În conformitate cu prevederile :

* art. 191 alin. (1) lit. f) și alin. (4) lit. a) din O.U.G. nr. 57/2019 privind Codul administrativ cu modificările și completările ulterioare;
* art. 23 din Legea nr. 273/2006 privind finanțele publice locale, cu modificările și completările ulterioare;
* art. 68 alin. (1) lit. f) din Legea nr. 98/2016 privind achiziţiile publice, cu modificările și completările ulterioare;
* art. 126 şi art. 127 din Normele metodologice de aplicare a prevederilor referitoare la atribuirea contractului de achiziţie publică/acordului-cadru din <LLNK 12016 98 10 201 0 17>Legea nr. 98/2016 privind achiziţiile publice, aprobate prin Hotărârea Guvernului nr. 395/2016, cu modificările și completările ulterioare;

În temeiul competențelor stabilite prin art. 196 alin. (1) lit. b) din Ordonanța de Urgență a Guvernului nr. 57/2019 privind Codul administrativ cu modificările și completările ulterioare;

**D I S P U N E :**

**Art. 1.** **(1)** Se constituie Comisia de evaluare a ofertelor, pentru atribuirea contractului de achiziție publică având ca obiect « *”Modernizare și reabilitare drum județean DJ 107 M Luna de Sus – Băișoara – Buru – lim. Jud. Alba, km 0+000 - km 42+000”* în cadrul proiectului SMIS 125105 » în componenţa cuprinsă în **anexa** care face parte integrantă din prezenta dispoziție.

**(2)** Persoana desemnată în calitate de președinte al comisiei constituite conform alineatului (1) conduce lucrările acesteia și are drept de vot.

**(3)** Persoanele desemnate în calitate de preşedinte de rezervă, respectiv de membrii de rezervă, după caz, vor înlocui președintele comisiei, respectiv membrii acesteia, după caz, numai în situațiile în care persoana/persoanele care urmează să fie înlocuită/înlocuite nu are/au posibilitatea, din motive obiective, de a-şi îndeplini atribuţiile care rezultă din calitatea avută în cadrul comisiei.

**(4)** După producerea înlocuirii prevăzute la alin. (3), calitatea de președinte, respectiv de membru al comisiei, după caz, este preluată de către membrul care înlocuiește, care îşi va exercita atribuţiile aferente până la finalizarea procedurii de atribuire.

**Art. 2.** Doamna Andra Olaru – consilier juridic - Direcția Dezvoltare și Investiții/Serviciul Managementul Proiectelor- se desemnează în calitate de persoană responsabilă cu aplicarea procedurii de atribuire a contractului precizat la articolul 1.

**Art. 3**. Persoanele nominalizate la art. 1 și art. 2 își vor îndeplini obligațiile și vor exercita atribuţiile și competențele stabilite prin Hotărârea Guvernului nr. 395/2016, cu modificările și completările ulterioare.

**Art. 4.** Prezenta dispoziţie se comunică prin e-mail persoanelor nominalizate la art. 1 - 2, Direcției Dezvoltare și Investiții, precum şi Prefectului Judeţului Cluj.

**CONTRASEMENEAZĂ:**

**PREŞEDINTE SECRETAR GENERAL AL JUDEŢULUI**

Alin Tișe Simona Gaci

**Anexă la Dispoziția nr. 247 /2021**

**Componența Comisiei de <LEGIS\_SELSTART>evaluare a ofertelor în vederea atribuirii contractului de achiziție publică având ca obiect « *”Modernizare și reabilitare drum județean DJ 107 M Luna de Sus – Băișoara – Buru – lim. Jud. Alba, km 0+000 - km 42+000*” în cadrul proiectului SMIS 125105»**

|  |  |  |  |  |  |
| --- | --- | --- | --- | --- | --- |
| **Nr.**  **crt.** | **Calitatea în cadrul comisiei de evaluare** | **Numele și prenumele** | **Funcția deținută/**  **postul ocupat** | **Direcția/Serviciul/**  **Biroul/ Compartimentul** | **Mențiuni** |
| 1 | Președinte | Alexandru- Romulus Botezan | Consilier | Serviciul Lucrări şi Achiziţii Publice | - |
| 2 | Membru | Cosmina Irimieș | Consilier | Serviciul Managementul Proiectelor | Preşedinte de rezervă |
| 3 | Membru | Gabriela Mărțiș | Șef serviciu | Serviciul Urmărire Şi Decontare Lucrări | - |
| 4 | Membru | Adrian-Eugen Feurdean | Consilier | Serviciul Urmărire Şi Decontare Lucrări | - |
| 5 | Membru | Marilena Crișan – Chindea | Consilier | Serviciul Urmărire Şi Decontare Lucrări | - |
| 6 | Membru | Andra-Costalia Olaru | Consilier juridic | Serviciul Managementul Proiectelor | - |
| 7 | Membru | Ileana Olariu | Consilier | Serviciul Financiar - Contabil | - |
| 8 | Membru de rezervă | Bianca-Mihaela Popa | Consilier juridic | Biroul Administrare Patrimoniu | - |
| 9 | Membru de rezervă | Moldovan Andra | Consilier | Serviciul Managementul Proiectelor | - |

**CONTRASEMNEAZĂ:**

**PREŞEDINTE SECRETAR GENERAL AL JUDEŢULUI**

Alin Tișe Simona Gaci